Ընդհանրապես ռուսական հեղինակավոր լրատվամիջոցները կարծես թե չեն կիսում հայ-ռուսական հարաբերությունների հարցում հայկական լրատվամիջոցների տեսակետները: Ռուսական մամուլի համար այդ հարաբերություններում բազմաթիվ կնճռոտ հարցեր կան: Հայկական մամուլի համար ամեն ինչ իդեալական հարթ է, կարծես Հայաստանը ռուսական գուբերնիա լինի: Դրա համար ՌԴ նախագահի մամուլի խոսնակը հայ լրագրողների խնդրանքով մեկնաբանում է, թե արդյոք Սերժ Սարգսյանը Վլադիմիր Պուտինի հետ նախապես համաձայնեցրել է` ում նշանակել ՀՀ վարչապետի պաշտոնում: Ռուսական հայտնի եւ անհայտ վերլուծաբաններն ու քաղաքական մեկնաբաններն էլ օրական մի քանի հարցազրույց են տալիս հայկական ԶԼՄ-ներին` «մեծ եղբոր» իրավունքով բացատրելով ներհայաստանյան գործընթացների նրբությունները: